তীৰ খেলেই হ'ল কাল ! কেনেকৈ হত্যাৰ বলি হ'ল বিশাল? -\nHomeআঞ্চলিকতীৰ খেলেই হ'ল কাল ! কেনেকৈ হত্যাৰ বলি হ'ল বিশাল?\nতীৰ খেলেই হ'ল কাল ! কেনেকৈ হত্যাৰ বলি হ'ল বিশাল?\nডিজিটেল ডেস্কঃ কিমান ভয়ংকৰ হ'ব পাৰে এটি খেল। যি খেলে কাঢ়ি নিব পাৰে এটি জীৱন। তেনেকুৱাই এটা মাৰাত্মক খেল খেলি হত্যাৰ বলি হয় এজন যুৱক। বুধবাৰে নিশা মহানগৰীত সংঘটিত হৈছিল এই লোমহৰ্ষক হত্যাকাণ্ডটো।\nমহানগৰীৰ ভঙাগড় নেমকেয়াৰ হাস্পতালৰ সমীপত হোৱা হত্যাকাণ্ডই এতিয়া তীব্ৰ চাঞ্চল্যৰ সৃষ্টি কৰিছিল। বিশাল ৰয় নামৰ এজন যুৱকক হানি-খুচি হত্যা কৰে দুৰ্বৃত্তই। দোকান দি পৰিয়াল পোহপাল দিয়া বিশালৰ মৃত্যুৰ পাছতেই হাহাকাৰ অৱস্থাৰ সৃষ্টি হৈছিল। অভিযোগ অনুসৰি, কেইটামান টকাৰ বাবেই হত্যা কৰাৰ সন্দেহ বিকাশৰ পৰিয়ালৰ। তাৰ ভিত্তিত আৰক্ষীয়ে চলোৱা অনুসন্ধানত পোহৰলৈ আহে সমগ্ৰ ঘটনা।\nপ্ৰাপ্ত তথ্য অনুসৰি, তীৰ খেলৰ বাবেই হত্যাৰ বলি হৈছিল বিশাল। বিশাল ৰয়ক হানি-খুচি হত্যা কৰিছিল ৩জন লোকে। ইতিমধ্যেই ঘটনা সন্দৰ্ভত সোধা-পোছাৰ বাবে আটক কৰা হৈছে ১৫ জন লোকক। হত্যাকাণ্ডৰ অভিযোগত তিনিজন লোকক গ্ৰেপ্তাৰ কৰে ভঙাগড় আৰক্ষীয়ে। গ্ৰেপ্তাৰ হোৱা লোককেইজন হৈছে ক্ৰমে, ছাইদুল ৰহমান, হজৰত আলী আৰু নুৰ আলম। জানিব পৰা মতে, ছাইদুলে তীৰৰ নম্বৰ ক্ৰয় কৰিছিল মৃত বিশাল ৰয়ৰ পৰা। তীৰ খেলত ৭ হাজাৰ ৫০০ টকা জিকিছিল ছাইদুলে। সেই টকা নিদিয়াৰ বাবেই এই হত্যাকাণ্ড সংঘটিত কৰাৰ সন্দেহ আৰক্ষীৰ। আৰক্ষীয়ে তিনিওজনকে জেৰা অব্যাহত ৰাখিছে ভঙাগড় থানাত।\nPrevious articleভয়ংকৰ পথ দুৰ্ঘটনা! থিতাতে প্ৰাণ গ'ল ৯গৰাকীৰ\nNext articleকি আছিল ৰাজকন্যাৰ মেডিকেল ব'ৰ্ডৰ ৰিপ'ৰ্টত? কোন চিকিৎসকে শুৱাই ৰাখিছিল আইচিইউৰ বিছনাত?
